Tárgyalja: Humánpolitikai Bizottság

 Pénzügyi Bizottság

Nyilvános ülés anyaga

**Berettyóújfalu Város Önkormányzata Polgármesterétől**

**ELŐTERJESZTÉS**

a bölcsődében, a köznevelési és a szociális intézményekben alkalmazandó intézményi térítési díjakról szóló rendelet elfogadásáról

Tisztelt Képviselő-testület!

A gyermekek védelméről és a gyámügyi igazgatásról szóló 1997. évi XXXI. törvény (továbbiakban Gyvt.) 29. § (1) bekezdése, valamint a szociális igazgatásról és szociális ellátásokról szóló 1993. évi III. törvény (továbbiakban Szt.) 92. §-a értelmében a helyi önkormányzat a személyes gondoskodás körébe tartozó szociális és gyermekjóléti ellátások esetében fizetendő térítési díjról rendeletet alkot. A Gyvt. 151. § (2f) bekezdése szerint a gyermekétkeztetés intézményi térítési díját a települési önkormányzat állapítja meg.

A személyes gondoskodás körébe tartozó szociális ellátások intézményi térítési díjainak a tárgyév április 1-ig történő felülvizsgálatát és megállapítását a Szt. 115. § (1) bekezdése írja elő.

**I. Gyermekétkezés intézményi térítési díja – nevelési, oktatási intézmények**

A Gyvt. 21/A. § (1), (3) és (5) bekezdése szerint a települési önkormányzat biztosítja a gyermekétkeztetést az általa fenntartott bölcsődében, óvodában és a közigazgatási területén az állami intézményfenntartó központ, valamint az állami szakképzési és felnőttképzési szerv által fenntartott nevelési-oktatási intézményben, illetve kollégiumban. Az önkormányzat a Gyvt. 151. § (2f) bekezdése szerint megállapítja az intézményi térítési díjat. A Gyvt. 151. § (3) bekezdése szerint a gyermekétkeztetés intézményi térítési díjának alapja az élelmezés nyersanyag költségének egy ellátottra jutó napi összege.

A meghatározott térítési díjak még az ÁFA-t nem tartalmazzák, a szülők által fizetendő személyi térítési díj ezeknek a díjaknak ÁFA-val növelt és kedvezményekkel csökkentett összege.

**2023. április 01-től megállapításra javasolt intézményi térítési díjak**

|  |  |
| --- | --- |
| **Közintézmények Szolgáltató Irodája** | **Intézményi térítési díj (Ft/fő/nap)** |
| **Bölcsőde** | 670  |
| **ebből reggeli** | 155 |
|  **tízórai** | 65 |
|  **ebéd** | 335 |
|  **uzsonna** | 115 |
| **Óvoda** | 535 |
| **ebből tízórai** | 100 |
|  **ebéd** | 330 |
|  **uzsonna** | 105 |
| **Általános iskola** |   |
| **napközi 3 étkezés** |   |
| **1-4. osztály** | 695 |
| **ebből tízórai** | 125 |
|  **ebéd** | 445 |
|  **uzsonna** | 125 |
| **5-8. osztály** | 805 |
| **ebből tízórai** | 125 |
|  **ebéd** | 555 |
|  **uzsonna** | 125 |
| **menza (ebéd)** |   |
| **1-4. osztály** | 445 |
| **5-8. osztály** | 555 |
| **Tízórai vagy uzsonna** | 125 |
| **Középiskolások (napi 5 étkezés)** | 1535 |
| **ebből reggeli** | 260 |
|  **tízórai** | 125 |
|  **ebéd** | 655 |
|  **uzsonna** | 125 |
|  **vacsora** | 370 |
| **Középiskolások (ebéd)** | 655 |

A Közintézmények Szolgáltató Irodája 2015. novemberétől saját főzőkonyháján biztosítja a szakorvosi igazolás alapján diétás étkezést igénybe vevő gyermekek részére az ellátást. 2016. szeptember 1-jétől – a Pénzügyi Bizottság döntését követően - egy egységes, a normál étkezésre meghatározott egyes nyersanyagnormáknál magasabb diétás nyersanyagnormát alkalmaz.

Véleményünk szerint a diétás étkezést igénybe vevő gyermekek részére a magasabb alkalmazott nyersanyagköltségek nem háríthatóak át. Továbbra is javasoljuk, hogy a diétás étkezők esetében korcsoportonként magasabb nyersanyagnorma a térítési díjas rendeletre ne kerüljön átvezetésre, tehát a diétás étrendű gyermekre is ugyanaz a térítési díj vonatkozzon, mint normál étrendű kortársára.

**II. A Vass Jenő Óvoda és Bölcsőde bölcsőde intézményegységének**

**vonatkozásában, a gondozás tekintetében alkalmazandó intézményi térítési díj**

A Vass Jenő Óvoda és Bölcsőde esetében a gondozás intézményi térítési díjának megállapítása során a Gyvt. és a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet (a továbbiakban: Korm. rendelet) szabályait kell alkalmazni az alábbiak szerint.

A Gyvt. 147. § (1)-(2) bekezdése és (4) bekezdése szerint a fenntartó megállapítja a bölcsődei ellátás intézményi térítési díját, amely a szolgáltatási önköltség és a központi költségvetésről szóló törvényben biztosított támogatás különbözete. A bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a gyermekétkeztetésre vonatkozóan. A fenntartó az intézményi térítési díjat a kiszámított és külön jogszabály szerint dokumentált térítési díjnál alacsonyabb összegben is meghatározhatja. A Korm. rendelet 2. § (1) bekezdése értelmében a Gyvt. 147. §-ában foglaltak szerinti, szolgáltatási önköltség és normatív állami hozzájárulás különbözeteként számított intézményi térítési díjat akkor is dokumentálni kell, ha az ellátáshoz nyújtott saját hozzájárulás révén a fenntartó alacsonyabb intézményi térítési díjat határoz meg. A Korm. rendelet 5. § (1)-(2) bekezdése szerint a bölcsődében alkalmazandó térítési díjat ellátási napra vetítve kell megállapítani a kerekítési szabály alkalmazásával.

A Korm. rendelet 9. § szerint bölcsőde esetében a gyermek Gyvt. 147. § (2) bekezdés szerinti gondozására számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni. Ha a bölcsődében a gondozásért külön nem kívánnak személyi térítési díjat megállapítani, az intézményi térítési díj összegét nullában kell meghatározni és írásban dokumentálni.

A javaslatunk az, hogy a Képviselő-testület a 2023. évben továbbra is 0 Ft/fő/nap összegben határozza meg az intézményi térítési díjat a bölcsődei ellátás gondozási szolgáltatása esetében.

1. **III. A Bihari Önkormányzatok Többcélú Kistérségi Társulása Társulási Tanácsa fenntartásában működő intézmény vonatkozásában alkalmazandó intézményi térítési díjak**

A személyes gondoskodás keretébe tartozó szociális ellátások térítési díját az Szt. 115. §-a, valamint a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet (a továbbiakban: végrehajtási rendelet) 2. §-a értelmében az alábbiak szerint kell meghatározni.

Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

Az Szt. 92. § (1) bekezdés b.) pontja értelmében önkormányzati társulás által fenntartott intézmény esetében az önkormányzati társulás társulási megállapodásában meghatározottak szerint, a társulási megállapodásban kijelölt települési önkormányzatnak kell rendeletében meghatároznia az intézményi térítési díjakat.

A Bihari Önkormányzatok Többcélú Kistérségi Társulása (a továbbiakban: BÖTKT) társulási megállapodása szerint Berettyóújfalu Város Önkormányzata Képviselő-testületének kell rendeletet alkotnia a BÖTKT Társulási Tanácsa által elfogadott intézményi térítési díjakról, a BÖTKT által fenntartott intézmény, a Bihari Szociális Szolgáltató Központ (a továbbiakban: BSZSZK) vonatkozásában.

Az intézményi térítési díjakat 2023. április 1-től kell alkalmazni.

A végrehajtási rendelet 9. § (4) bekezdése alapján az **étkeztetés** intézményi térítési díja aszerint differenciált, hogy az ételt a helyszínen fogyasztják el vagy az igénybevétel helyére szállítják. A kiosztó helyen, illetve a lakáson történő étkeztetés térítési díja a kiszállítás költségét is tartalmazza.

Az étel helyben fogyasztásáért vagy elviteléért fizetendő személyi térítési díj a napi személyi térítési díj és az adott hónapban igénybe vett étkezési napok szorzata. Az étel kiszállítása esetén a személyi térítési díj a kiszállításra számított térítési díjnak és az adott hónapban kiszállítással igénybe vett étkezési napok szorzatának összegével növekszik (végrehajtási rendelet 9. § (5) bekezdés).

A végrehajtási rendelet 13. § (1) bekezdése értelmében **a** **házi segítségnyújtás**ban részesülő által havonta fizetendő személyi térítési díjat az óradíj és az adott hónapban a házi segítségnyújtás keretében elvégzett tevékenységekre fordított idő szorzata alapján kell kiszámítani.

A végrehajtási rendelet 15.§ (1) bekezdés szerint **nappali ellátás** esetében az intézményi térítési díjat külön meg kell határozni

a) a csak napközbeni tartózkodást igénybe vevőkre, illetve

b) a napközbeni tartózkodást és ott étkezést igénybe vevőkre.

A b.) pont esetében a nappali ellátás térítési díja az étkezés költségével egészül ki.

**A Berettyóújfaluban alkalmazandó intézményi térítési díjak az alábbiak szerint kerültek meghatározásra:**

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Gyermekek átmeneti gondozása – önálló helyettes szülői ellátás | 5700-Ft/fő/ ellátási hó 190-Ft/fő/ellátási nap |
| Szociális étkeztetés (napi egyszeri étkezés) elvitellel | 780-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 780-Ft/ellátási nap |
| Idősek nappali ellátása | 0-Ft/ellátási nap |
| Fogyatékos személyek nappali ellátása (napi egyszeri étkezés) | 395-Ft/ellátási nap |
| Fogyatékos személyek nappali ellátása (étkezés nélkül) | 0-Ft/ellátási nap |
| Házi segítségnyújtás | 0-Ft/gondozási óra |

Kérem, hogy az előterjesztést és a rendelet-tervezetet támogatni szíveskedjenek.

Berettyóújfalu, 2023. március 14.

 Muraközi István

 polgármester

**Előzetes hatásvizsgálat**

**Berettyóújfalu Város Önkormányzata Képviselő-testületének**

**a bölcsődében, a köznevelési és a szociális intézményekben alkalmazandó intézményi térítési díjakról szóló rendelete elfogadásához**

A jogalkotásról szóló 2010. évi CXXX. törvény 17. §-a értelmében a jogszabályok előkészítőjének előzetes hatásvizsgálat elvégzésével kell felmérnie a szabályozás várható következményeit. Önkormányzati rendelet esetében az előzetes hatásvizsgálat eredményéről az önkormányzat képviselő-testületét kell tájékoztatni a rendelet elfogadását megelőzően.

**Társadalmi, gazdasági, költségvetési hatása:**

A települési önkormányzat biztosítja a gyermekétkeztetést az általa fenntartott bölcsődében, óvodában és a közigazgatási területén a tankerületi központ, valamint az állami szakképzési és felnőttképzési szerv által fenntartott nevelési-oktatási intézményben, illetve kollégiumban.

**Környezeti, egészségi hatása:**

A nevelési, oktatási, szociális intézményekben alkalmazandó térítési díjakról szóló önkormányzati rendelet a város polgáraira, vállalkozásaira, szervezeti egységeire, intézményeire környezeti és egészségi hatásokat nem gyakorol.

**Adminisztratív terheket befolyásoló hatása:**

A rendelet előkészítése a munkálatokban résztvevőknek különösebb adminisztratív terhet nem jelent.

**A rendelet megalkotásának szükségessége, a jogalkotás elmaradásának várható következményei:**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban Gyvt.) 29. § (1) bekezdése, valamint a szociális igazgatásról és szociális ellátásokról szóló 1993. évi III. törvény 92. §-a értelmében a helyi önkormányzat a személyes gondoskodás körébe tartozó szociális és gyermekjóléti ellátások esetében fizetendő térítési díjról rendeletet alkot. A Gyvt. 151. § (2f) bekezdése alapján gyermekétkeztetés intézményi térítési díját a települési önkormányzat állapítja meg. A fenti jogszabályi rendelkezések a rendelet elfogadását az önkormányzat kötelezettségévé teszi. A rendelet elmaradásának következménye törvényességi észrevétel lehet.

**A rendelet alkalmazásához szükséges** **személyi, szervezeti, tárgyi, és pénzügyi feltételek:**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Berettyóújfalu, 2023. március 14.

 Dr. Körtvélyesi Viktor

 jegyző

RENDELET-TERVEZET

Berettyóújfalu Város Önkormányzata Képviselő-testületének

**……/2023. (…..) önkormányzati rendelete**

a bölcsődében, a köznevelési és a szociális intézményekben alkalmazandó intézményi térítési díjakról

Berettyóújfalu Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 115. § (1) bekezdés a) pontjában, valamint a gyermekek védelméről és a gyámügyi igazgatásról szóló 1997. évi XXXI. törvény 147. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.) és 8a.) pontjában meghatározott feladatkörében, valamint az Alaptörvény 32. cikk (1) bekezdés a) pontjában meghatározott feladatkörében eljárva, a Bihari Önkormányzatok Többcélú Kistérségi Társulása tagönkormányzatai képviselő-testületeinek hozzájárulásával, és a Képviselő-testület Szervezeti és Működési Szabályzatáról szóló 4/2022. (II.25.) önkormányzati rendelet 2. sz. mellékletében biztosított véleményezési jogkörében eljáró Berettyóújfalu Város Önkormányzata Humánpolitikai Bizottsága és Pénzügyi Bizottsága véleményének kikérésével az alábbi rendeletet alkotja:

**1. §**

A rendelet hatálya kiterjed Berettyóújfalu Város Önkormányzata és a közigazgatási területén a tankerületi központ, valamint az állami szakképzési és felnőttképzési szerv által fenntartott bölcsődei ellátást nyújtó, valamint köznevelési intézményekre, továbbá a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontja szerint a Bihari Önkormányzatok Többcélú Kistérségi Társulása társulási megállapodásának 8/A. pontja értelmében a Bihari Önkormányzatok Többcélú Kistérségi Társulása által fenntartott szociális intézményre.

**2. §**

A Vass Jenő Óvoda és Bölcsőde által biztosított bölcsődei gondozás és a Közintézmények Szolgáltató Irodája által biztosított bölcsődei étkezés intézményi térítési díját az 1. melléklet tartalmazza.

**3. §**

A Berettyóújfalu Város Önkormányzata fenntartásában működő Közintézmények Szolgáltató Irodája által a köznevelési intézményekben nyújtott gyermekétkeztetés intézményi térítési díjait a 2. melléklet tartalmazza.

**4. §**

A Bihari Önkormányzatok Többcélú Kistérségi Társulása fenntartásában működő Bihari Szociális Szolgáltató Központ által az egyes településeken nyújtott szociális alapszolgáltatások intézményi térítési díjait a 3. melléklet tartalmazza.

**5. §**

Ez a rendelet 2023. április 1-jén lép hatályba.

**6. §**

Hatályát veszti a bölcsődében, a köznevelési és a szociális intézményekben alkalmazandó intézményi térítési díjakról szóló 3/2022. (II.25.) önkormányzati rendelet.

**polgármester jegyző**

*1. melléklet*

**A bölcsődei ellátás intézményi térítési díjai**

|  |  |
| --- | --- |
| **Gyermekjóléti alapellátás formája** | **Intézményi térítési díj** |
| Bölcsődei ellátás | **Gondozás:** 0 Ft/fő/nap**Gyermekétkeztetés:**  összesen: 670 Ft/fő/napreggeli: 155 Ft/fő/naptízórai: 65 Ft/fő/napebéd: 335 Ft/fő/napuzsonna: 115 Ft/fő/nap   |

*Megjegyzés: Az intézményi térítési díjak az ÁFA-t nem tartalmazzák.*

*2. melléklet*

**A köznevelési intézményekben alkalmazandó gyermekétkeztetési intézményi térítési díjak**

|  |  |
| --- | --- |
| **Étkezési** **típusok az egyes köznevelési intézmények szerinti bontásban** | **Intézményi térítési díj (Ft/fő/nap)** |
| **Óvoda** | 535 |
| tízórai | 100 |
| ebéd | 330 |
| uzsonna | 105 |
| **Általános iskola**, **napközi 3 étkezés (1-4. osztály)** | 695 |
| tízórai | 125 |
| ebéd | 445 |
| uzsonna | 125 |
| **Általános iskola, napközi 3 étkezés (5-8. osztály)** | 805 |
| tízórai | 125 |
| ebéd | 555 |
| uzsonna | 125 |
| **menza (ebéd) 1-4. osztály** | 445 |
| **menza (ebéd) 5-8. osztály** | 555 |
| **Tízórai vagy uzsonna** | 125 |
| **Középiskolások (napi 5 étkezés)** | 1535 |
| reggeli | 260 |
| tízórai | 125 |
| ebéd | 655 |
| uzsonna | 125 |
| vacsora | 370 |
| **Középiskolások (ebéd)** | 655 |

*Megjegyzés: Az intézményi térítési díjak az ÁFA-t nem tartalmazzák.*

*3. melléklet*

**A Bihari Szociális Szolgáltató Központ útján ellátott szociális alapszolgáltatások intézményi térítési díjai településenként**

1. Berettyóújfalu

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Gyermekek átmeneti gondozása – önálló helyettes szülői ellátás | 5700-Ft/fő/ellátási hó 190-Ft/fő/ellátási nap |
| Szociális étkeztetés (napi egyszeri étkezés) elvitellel | 780-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 780-Ft/ellátási nap |
| Idősek nappali ellátása | 0-Ft/ellátási nap |
| Fogyatékos személyek nappali ellátása (napi egyszeri étkezés) | 395-Ft/ellátási nap |
| Fogyatékos személyek nappali ellátása (étkezés nélkül) | 0-Ft/ellátási nap |
| Házi segítségnyújtás | 0-Ft/gondozási óra |

2. Bakonszeg

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Szociális étkeztetés (napi egyszeri étkezés) elvitellel, vagy helyben fogyasztással | 630-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 630-Ft/ellátási nap |
| Idősek nappali ellátása | 0-Ft/ellátási nap |
| Fogyatékos személyek nappali ellátása (napi egyszeri étkezés) | 395-Ft/ellátási nap |
| Fogyatékos személyek nappali ellátása (étkezés nélkül) | 0-Ft/ellátási nap |
| Házi segítségnyújtás | 0-Ft/gondozási óra |

3. Csökmő

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Szociális étkeztetés (napi egyszeri étkezés) elvitellel, vagy helyben fogyasztással | 630-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 630-Ft/ellátási nap |
| Szociális étkeztetés - lakásra történő kiszállítás költsége | 0-Ft/ellátási nap |
| Idősek nappali ellátása | 0-Ft/ellátási nap |
| Fogyatékos személyek nappali ellátása (napi egyszeri étkezés) | 395-Ft/ellátási nap |
| Fogyatékos személyek nappali ellátása (étkezés nélkül) | 0-Ft/ellátási nap |
| Házi segítségnyújtás | 0-Ft/gondozási óra |

4. Darvas

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Szociális étkeztetés (napi egyszeri étkezés) elvitellel | 630-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 630-Ft/ellátási nap |
| Házi segítségnyújtás | 0-Ft/gondozási óra |

5. Esztár

|  |  |
| --- | --- |
| **Szociális szolgáltatás formája** | **Intézményi térítési díj** |
| Idősek nappali ellátása | 0-Ft/ellátási nap |

6. Furta

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Szociális étkeztetés (napi egyszeri étkezés) elvitellel, vagy helyben fogyasztással | 630-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 630-Ft/ellátási nap |
| Idősek nappali ellátása | 0-Ft/ellátási nap |
| Fogyatékos személyek nappali ellátása (napi egyszeri étkezés) | 395-Ft/ellátási nap |
| Fogyatékos személyek nappali ellátása (étkezés nélkül) | 0-Ft/ellátási nap |
| Házi segítségnyújtás | 0-Ft/gondozási óra |

7. Mezősas

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Szociális étkeztetés (napi egyszeri étkezés) elvitellel, vagy helyben fogyasztással | 630-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 630-Ft/ellátási nap |
| Idősek nappali ellátása | 0-Ft/ellátási nap |
| Házi segítségnyújtás | 0-Ft/gondozási óra |

8. Tépe

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Szociális étkeztetés (napi egyszeri étkezés) elvitellel | 630-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 630-Ft/ellátási nap |
| Házi segítségnyújtás | 0-Ft/gondozási óra |

9. Zsáka

|  |  |
| --- | --- |
| **Szociális szolgáltatás formája** | **Intézményi térítési díj (ÁFA nélkül)** |
| Szociális étkeztetés (napi egyszeri étkezés) elvitellel, vagy helyben fogyasztással | 630-Ft/ellátási nap |
| Szociális étkeztetés (napi egyszeri étkezés) lakásra történő kiszállítással | 630-Ft/ellátási nap |
| Idősek nappali ellátása | 0-Ft/ellátási nap |
| Fogyatékos személyek nappali ellátása (napi egyszeri étkezés) | 630-Ft/ellátási nap |
| Fogyatékos személyek nappali ellátása (étkezés nélkül) | 0-Ft/ellátási nap |
| Házi segítségnyújtás | 0-Ft/gondozási óra |